През октомври миналата година десетина технологични гиганта, сред които Google, Microsoft, Intel и Facebook, обединиха усилията си с World Wide Web Foundation, а също и с редица правителствени и благотворителни организации в името на една обща цел – да направят Интернет по-достъпен по целия свят. Всички тези организации основаха един нов консорциум - Alliance For Affordable Internet (A4AI), а целта на този алианс е доста амбициозна: да се направи така, че разходите за Интернет в т.нар. развиващи се страни да не надхвърлят 5% от общия доход на един техен жител.